proxectonos/corpus_dominio_legal_administrativo_tmp huggingface dataset:
DH. W36.77002 LUARPA, S. L., SOLICITUDE DE AUTORIZACIÓN DE OBRAS NO LUGAR DE O PORTIÑO, CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 14/05/2021)

As obras solicitadas consisten na construción de tres vivendas en condominio de dúas plantas cada unha e soto común compartido ata acadar unha superficie total construída de 1329,54 m², con cimentación e estrutura de formigón armado, cubertas planas, peche de lindes e máis actuacións de urbanización e xardinaría no interior do conxunto das parcelas de referencia catastral 5482402NG1658S, 5482403NG1658S, 5482404NG1658S, 5482409NG1658S e 5482410NG1658S, en zona de policía e a unha distancia de 5 m do leito do rego de Saiáns, no camiño do Portiño, parroquia de Saiáns, concello de Vigo O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 27 de abril de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
MODIFICACIÓN DA ORDENANZA FISCAL DO LIXO
ADMINISTRACIÓN LOCAL — Municipal — Mancomunidade de Concellos do Morrazo (Ordenanzas e Regulamentos, 17/12/2021)

Sendo definitivo o acordo de aprobación provisional da Asemblea da Mancomunidade dos Concellos do Morrazo do día 9 de xuño de 2021, de modificación da Ordenanza Fiscal reguladora da Taxa por actividades e servicios relacionados coa hixiene urbana ao non terse presentado reclamacións durante o prazo anunciado no Boletín Oficial da Provincia do Xoves, 29 de xullo de 2021 Nº 144, faise público o texto íntegro do parágrafo modificado (disposición transitoria primeira), en cumprimento do disposto no artigo 17 do Texto Refundido da Lei Reguladora das Facendas Locais, aprobado polo R. D. L.2/2004 do 5 de marzo. Dito acordo di: No primeiro semestre do ano 2021, e no primeiro semestre do exercicio 2022 se reduce a cero as tarifas da taxa reflexada nesta ordenanza fiscal as empresas, negocios e comercios que no ano 2020 tributaron nos epígrafes seguintes: Epígrafe 11: Aloxamentos e centros de ensinanza: Excepto: Concepto 1105: Hospitais, sanatorios e demais centros sanitarios asistenciais. Residencias de la terceira idade Epígrafe 12: Locais: Excepto: Concepto 1207: Fábricas, Talleres De Reparación De Automóbiles, Serradoiros e Grandes Almacéns. Concepto 1208: Mercados, Supermercados. Comercios o Por Maior de Produtos Alimentarios e Establecementos Agro-alimentarios. Concepto 1209: Entidades Bancarias e Caixas de Aforros, Gasolineiras E Estacións De Servicios. Concepto 1214: Se reduce igualmente a cero a taxa, aos demais Locais e Negocios non comprendidos nos Epígrafes e Conceptos anteriores salvo as: Farmacias, Establecementos sanitarios, Centros o clínicas veterinarias, Ópticas, Establecementos de produtos ortopédicos, Establecementos de produtos hixiénicos, Establecementos de prensa y papelería, Estancos, Establecementos de equipos tecnolóxicos y de telecomunicacións, Establecementos de alimentos para animais de compañía, Locais de comercio por internet, telefónico o correspondencia, Tinturarías e lavanderías. A Presidenta. Loubna Serxio Gabasa Mojica (DOCUMENTO ASINADO DIXITALMENTE A MARXE)
EXPOSICIÓN PÚBLICA E APROBACIÓN INICIAL DA ALTA NO INVENTARIO MUNICIPAL DE CAMIÑO EN ARROTEA, PONTELLAS
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 03/08/2021)

O Pleno da Corporación municipal na sesión ordinaria de data 30 de xuño de 2021, acordou o que de seguido se transcribe: “1º) Aprobar inicialmente a alta no inventario municipal de camiños do camiño inventariado co número 394, sito no Lugar de Arrotea-Pontellas 2º) Someter o expediente a exposición publica durante un prazo de un mes mediante publicación no boletín oficial da provincia e taboleiro de edictos do concello. de non se presentaren alegacións ou reclamacións durante o periódo de exposición publica entenderase elevado a defitivo o acordo ós efectos da inventariación do camiño no inventario municipal. “ O Porriño, 27 de xullo de 2021. A Alcaldesa. Eva García de la Torre
DELEGACIÓN DE COMPETENCIAS DO CONCELLO DE TOMIÑO PARA DESENVOLVER A FACULTADE DE LIQUIDACIÓN PREVIA Á PRIMEIRA MATRICULACIÓN DO IMPOSTO SOBRE VEHÍCULOS DE TRACCIÓN MECÁNICA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/05/2021)

O Pleno da Deputación Provincial de Pontevedra, na sesión ordinaria que tivo lugar o día 30 de abril de 2021, acordou aceptar, de conformidade co previsto no artigo 7.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais e no artigo 106.3 da Lei 7/1985, de 2 de abril, reguladora das bases de réxime local a delegación de competencias que realizou o Concello de Tomiño por acordo do Pleno na sesión de data 8 de marzo de 2021 para engadir expresamente dentro da competencia xa delegada de xestión do imposto sobre vehículos de tracción mecánica efectuada por acordo plenario de data 18 de outubro de 1995, a facultade de liquidación previa á primeira matriculación. A citada delegación realizarase pola Deputación de Pontevedra a través dos seus servizos tributarios. O que se fai público para xeral coñecemento e demais efectos O deputado delegado (Delegación efectuada por R. P. nº 2019012988 de data 15-07-2019), Rebecca Louise Cunalata Emmerson.—O Secretario, Carlos Cuadrado Romay. Asinado dixitalmente á marxe.
APROBACIÓN INICIAL DO ORZAMENTO PARA O EXERCICIO 2021
ADMINISTRACIÓN LOCAL — Municipal — Silleda (Presupostos e cadros de persoal, 15/02/2021)

Aprobado inicialmente polo Pleno do Concello, en sesión celebrada en data 4 de febreiro do 2021, o Orzamento Xeral para o exercicio económico do dous mil vinte un (2021), así como o cadro de persoal, en cumprimento do disposto no artigo 169.1 do RDL 2/2004, Texto Refundido Lei Facendas Locais, exponse ó público na Secretaría deste Concello, polo prazo de 15 días hábiles, a contar dende o seguinte o da inserción deste Edito no B. O. P., a fin de que durante o mesmo poidan formularse reclamacións ou alegacións. Silleda, a 09 de febreiro do 2021 O Alcalde – Manuel Cuíña Fernández
APROBACIÓN INICIAL E EXPOSICIÓN AO PÚBLICO DO EXPEDIENTE 1/R/2021
ADMINISTRACIÓN LOCAL — Municipal — Estrada, A (Presupostos e cadros de persoal, 09/07/2021)

O Pleno da Corporación, en sesión ordinaria celebrada o 1-07-2021, aprobou con carácter provisional a modificación de crédito nº 23/2021, na modalidade de crédito extraordinario nº 1/R/2021, financiada mediante superávit-remanente líquido de tesourería. A partir da data de inserción deste anuncio no B. O. P. ábrese un período de exposición ó público do nomeado expediente, de quince días hábiles durante os cales os interesados poderán examina-lo expediente e presentar as reclamacións que estimen oportunas. De non se presentar reclamacións, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais, a citada modificación crediticia entenderase aprobada con carácter definitivo. A Estrada, 5 de xullo de 2021. O Alcalde, DOCUMENTO ASINADO DIXITALMENTE AO MARXE
APROBACIÓN DEFINITIVA ESTATUTOS ENTIDADE DE CONSERVACIÓN UEI-21
ADMINISTRACIÓN LOCAL — Municipal — Vilagarcía de Arousa (Urbanismo e Patrimonio, 07/01/2021)

Vista a acta da sesión do Consello da Xerencia Municipal de Urbanismo, de 10 de decembro de 2020, esta Alcaldía, o 15 de decembro de 2020, ditou a seguinte resolución: PRIMEIRO: Aprobar definitivamente os Estatutos da entidade de conservación da UEI-21 (R. U. 250), presentado por MALLARIZO S. L. SEGUNDO: Designar representante do Concello ao arquitecto municipal Antonio Oscar Rotgla Narbaiza a efectos de calquera incidencia que poida xurdir. TERCEIRO: Proceder a publicar o presente acordo no Boletín Oficial da Provincia, e notificar de forma individualizada, indicando o BOP no que se insertou o anuncio anteriormente sinalado, requirindo aos propietarios das parcelas incluídas no ámbito de actuación da entidade de conservación aos efectos de que se proceda ao outorgamento da escritura pública de constitución da citada entidade. Constituída a entidade, darase traslado ao Concello dunha copia autorizada da escritura, que determinará a adquisición da súa personalidade xurídica e plena capacidade de obrar. CUARTO: Deberá procederse a facer constar mediante nota marxinal no Rexistro da Propiedade a afección sobre a parcela. Vilagarcía de Arousa O Alcalde, Alberto Varela Paz
CONVOCATORIA PROCESO SELECTIVO 1 PEÓN CONDUTOR E 2 PEÓNS BRIGADA FORESTAL
ADMINISTRACIÓN LOCAL — Municipal — Baiona (Persoal, oposicións, 17/08/2021)

Aprobadas por Resolución de alcaldía de data 10/08/2021 (Decreto 2021-1631) as Bases da convocatoria para a contratación laboral temporal dunha brigada de prevención e defensa contra incendios forestais do Concello de Baiona integrada por UN PEÓN CONDUTOR E DOUS PEÓNS FORESTAIS, no marco do Convenio de colaboración subscrito entre a Consellería do Medio Rural e a entidade local de Baiona para a participación na prevención e defensa contra incendios forestais durante o ano 2021 cofinanciado parcialmente co Fondo Europeo Agrícola de Desenvolvemento Rural (FEADER) no marco do PDR de Galicia 2014-2020 procédese a publicación do anuncio os efectos de que os interesados presenten as súas solicitudes no prazo de tres días hábiles contados a partir do día seguinte a publicación deste anuncio e segundo o establecido nas bases da convocatoria publicadas integramente na paxina www.baiona. gal. Documento asinado en Baiona electrónicamente na data que figura ó marxe O Alcalde, Carlos Gómez Prado.-
CREACIÓN OFICINA VIRTUAL TRIBUTARIA
ADMINISTRACIÓN LOCAL — Municipal — Tui (Outros documentos, notificacións e informacións públicas, 26/04/2021)

En función da posta a disposición da nova oficina virtual tributaria de este organismo, procedese a aprobar os seguintes puntos: Primeiro.- Crear a oficina virtual tributaria do CONCELLO DE TUI Segundo.- O enderezo electrónico de acceso á oficina virtual tributaria é “tui. ovt. gal”, e será accesible tanto directamente como a través do portal municipal. Terceiro.- O ámbito de aplicación da oficina virtual tributaria comprende unicamente a Administración Local CONCELLO DE TUI. Cuarto.- A través da oficina virtual tributaria poderanse realizar todas as actuacións, procedementos e servizos que requiran a identificación das persoas e do CONCELLO DE TUI nas súas interrelacións por medios electrónicos e prestaranse aqueles servizos electrónicos que se inclúan na sede electrónica por razóns de eficacia e calidade. Quinto.- A titularidade así como a responsabilidade do seu uso correspóndelle o CONCELLO DE TUI. Sexto.- Autorizar a creación dun certificado para a oficina virtual tributaria que certifique o dominio “tui. ovt. gal” ante a autoridade de servizos de certificación que corresponda. Os datos que deberán constar no certificado da oficina virtual tributaria son os seguintes: a) CIF do organismo subscritor: P3605500B b) Organismo subscritor: CONCELLO DE TUI c) Nome do dominio: tui. ovt. gal Sétimo.- Autorizar a realización das tarefas técnicas precisas para a súa implantación efectiva nos sistemas que dan soporte á mencionada oficina virtual tributaria. Oitavo.- Autorizar a renovación periódica de dito certificado da oficina virtual tributaria sempre e cando continúe vixente o nome do dominio “tui. ovt. gal” como enderezo de referencia para a oficina virtual tributaria. Noveno.- Publicar o presente acordo no Boletín Oficial da Provincia aos efectos de xeral coñecemento previstos no artigo 45.1 a) da Lei 39/2015. O que se publica para xeral coñecemento. DOCUMENTO ASINADO ELECTRONICAMENTE
APROBACIÓN DEFINITIVA DO ORZAMENTO XERAL PARA O EXERCICIO 2022
ADMINISTRACIÓN LOCAL — Municipal — Rosal, O (Presupostos e cadros de persoal, 23/12/2021)

O Pleno da Corporación, en sesión extraordinaria celebrada o día 11 de novembro de 2021, acordou a aprobación inicial do Orzamento Xeral deste Concello para o exercicio 2022, sendo publicado anuncio no BOP de 23 de novembro de 2021. Non presentándose reclamacións durante o período de exposición pública, considérase definitivamente aprobado por elevarse a definitivo o acordo de aprobación inicial, ao abeiro do disposto no artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. En cumprimento dos artigos 169.3 do Texto Refundido da Lei Reguladora de Facendas Locais, Real Decreto Lexislativo 2/2004, e 20.3 do Real Decreto 500/90, faise público que o Orzamento Xeral ascende, en cada capítulo ás cantidades que a continuación se expresan, segundo o seguinte detalle: Consonte ao disposto no artigo 127 do Real Decreto Lexislativo 781/1986, do 18 de abril, regulador do texto refundido das disposicións legais vixentes en materia de réxime local, faise saber que os cadros de persoal, aprobados xunto co orzamento xeral, son os seguintes: De acordo co disposto no artigo 171 do texto refundido da Lei Reguladora de Facendas Locais e no artigo 46.1 da Lei 29/1998, de 13 de xullo, reguladora da Xurisdición Contencioso-Administrativa, contra a presente aprobación poderá interpoñerse directamente recurso contencioso-administrativo no prazo de dous meses a contar desde o día seguinte á publicación do presente anuncio. O expediente anterior atópase a disposición do público a efectos informativos, dende a súa aprobación definitiva ata a finalización do exercicio, de acordo co disposto no artigo 169.7 do texto refundido da Lei Reguladora das Facendas Locais. No Rosal, A ALCALDESA
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚMERO 5/2021
ADMINISTRACIÓN LOCAL — Provincial — Deputación Provincial (Presupostos e cadros de persoal, 27/12/2021)

O Pleno da Deputación Provincial de Pontevedra na sesión ordinaria que tivo lugar o día 26 de novembro de 2021, aprobou inicialmente o expediente de modificación de créditos número 5/2021. Este expediente incluía créditos extraordinarios (EXT.04/21) por importe de 33.948,64 euros e suplementos de créditos (SUP.05/21) por importe de 5.077.244,12 euros. De conformidade co disposto nos artigos 169 e 177.2 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación Provincial de Pontevedra, polo que ésta considérase definitivamente aprobada. Faise público que, unha vez realizada esta modificación, o orzamento da Deputación Provincial de Pontevedra presenta a seguinte distribución por capítulos: De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a correspondente documentación do expediente de modificación de créditos número 5/2021 da Deputación de Pontevedra. Contra este acordo de aprobación definitiva do expediente de modificación de créditos número 5/2021 da Deputación Provincial de Pontevedra, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. O deputado delegado (Delegación efectuada por R. P. nº 2019012988 de data 15-07-2019), Luis Leon Ginestra Willetts.—O Secretario, Carlos Cuadrado Romay. Asinado dixitalmente á marxe.
APROBACIÓN INICIAL DO EXPEDIENTE ADMINISTRATIVO 1303/2021 DE MODIFICACIÓN DE CRÉDITO Nº 40/2021 -SUPLEMENTO DE CRÉDITO 4/2021
ADMINISTRACIÓN LOCAL — Municipal — Rosal, O (Presupostos e cadros de persoal, 13/10/2021)

Expediente: Modificación de crédito nº 40/2021 -SUPLEMENTO DE CRÉDITO 4/2021 (Expte. advo. nº 1303/2021) Trámite: Anuncio de aprobación inicial. O Pleno deste Concello, en sesión ordinaria celebrada o día 1/10/2021, aprobou inicialmente o expediente de modificación de crédito nº 1303/2021 mediante SUPLEMENTO DE CRÉDITO por un importe de 98.658,72 euros financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.38 do RD 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. No Rosal, A Alcaldesa, Ánxela Fernández Callís. Documento asinado electronicamente á marxe.
RELACIÓN DE POSTOS DE TRABALLO DO CONCELLO DE TUI
ADMINISTRACIÓN LOCAL — Municipal — Tui (Presupostos e cadros de persoal, 25/10/2021)

Aprobada definitivamente a modificación da Relación de Postos de Traballo deste Concello en sesión plenaria do 30/09/2021. De conformidade co establecido no artigo 127 do Texto Refundido das disposicións legais vixentes en materia de Réxime Local aprobado por Real Decreto Lexislativo 781/1986, de 18 de abril e o disposto no artigo 202.3 da Lei 2/2015, de 29 de abril, de Emprego Público de Galicia, por medio do presente anuncio procédese á publicación integra da mencionada relación de postos. O que se fai público para xeral coñecemento, advertíndose que o anterior acordo plenario pon fin á Vía administrativa e contra o mesmo poderase interpoñer recurso contencioso administrativo perante o xulgado do Contencioso-Administrativo de Pontevedra, no prazo de dous meses contados desde o día seguinte ao da notificación da presente resolución, de conformidade co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa. Con carácter potestativo, e previo á interposición do recurso contencioso-administrativo, poderá interpoñerse recurso de reposición ante o mesmo órgano que ditou o acto no prazo dun mes, contado a partir do día seguinte ao da presente publicación. Todo iso sen prexuízo da interposición de calquera outros recursos que se estimen oportunos. Tui, á data da sinatura dixital á marxe.
DH. W36.81507 NOEMÍ ARIAS MANGANA, SOLICITUDE DE AUTORIZACIÓN DE OBRAS NO LUGAR O PORTIÑO 35, NA PARROQUIA DE SAIÁNS (SAN XURXO), NO CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 23/12/2021)

As obras solicitadas consisten na construción de vivenda unifamiliar de tres plantas e 372,50 m2 de superficie total construída, con cimentación e estrutura de formigón, cuberta plana, peche de lindes e máis actuacións de urbanización interior de parcela de referencia catastral 5283502NG1658S0001GX, en zona de policía e a unha distancia de 40,51 m do leito do río Saiáns, no lugar de O Portiño, parroquia de Saiáns, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017)
EXPOSICIÓN PÚBLICA DA CONTA XERAL DOS EXERCICIOS 2019 E 2020
ADMINISTRACIÓN LOCAL — Municipal — Mancomunidade Terras de Pontevedra (Presupostos e cadros de persoal, 06/05/2021)

Rendida a Conta Xeral correspondente aos exercicios de 2019 e 2020 da Mancomunidade Terras de Pontevedra, e informada pola Comisión Especial de Contas, en sesión que tivo lugar o 23 de abril de 2021, exponse ao público por prazo de quince días, durante os que os interesados poderán presentar reclamacións, reparos ou observacións, de conformidade co establecido no artigo 212 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. O expediente poderá consultarse na Secretaría Xeral e na sede electrónica do Concello de Pontevedra. Pontevedra, 23 de abril de 2021 O Presidente Miguel Anxo Fernández Lores
PUBLICACIÓN SUBVENCIÓNS CULTURA XUÑO 2021
ADMINISTRACIÓN LOCAL — Provincial — Deputación Provincial (Subvencións e axudas, 14/07/2021)

Plan ou programa: Outras transferencias para actividades culturais: Desenvolvemento de festivais audiovisuais Aplicación orzamentaria: 21/330.3340.489.05 O secretario, Por delegación o Xefe do Servizo de Cultura segundo R. P. núm.2016001033, de 25 de xaneiro de 2016 (Documento asinado dixitalmente na data que figura á marxe)
APROBACIÓN DEFINITIVA MODIFICACIÓN ORZAMENTARIA 15/2021
ADMINISTRACIÓN LOCAL — Municipal — Gondomar (Presupostos e cadros de persoal, 30/06/2021)

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Gondomar, adoptado o 20 de maio de 2021, sobre a modificación de crédito nº 15/2021 na modalidade de crédito extraordinario financiado y suplemento de crédito financiado con remanente de tesourería para gastos xerais por importe de 1.044.184,73 euros, que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. (Documento asinado dixitalmente á marxe)
TARIFAS APLICABLES AOS SERVIZOS URBANOS DE TAXIS
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 07/01/2021)

Asunto: Tarifas aplicables aos servizos urbanos de taxis de Nigrán Trámite: Publicación Expte. n.º 2019001555SV Por acordo plenario de data 17/02/20 aprobase as tarifas aplicables aos servizos urbanos de taxis de Nigrán aos efectos de sometelas á autorización en materia de prezos por parte da Dirección Xeral de Comercio da Consellería de Economía, Emprego e Industria, da Xunta de Galicia, de modo que a súa executoriedade queda condicionada á obtención da referida autorización. A Dirección Xeral de Comercio da Consellería de Economía e Industria, o 29 de xullo de 2020 (rexistro de entrada n.º 6544), resolve autorizar a aplicación das tarifas máximas (IVE incluído) para o transporte urbano en auto-taxi de Nigrán, en termos coincidentes coa proposta do Concello. Detectado un erro na resolución da Dirección Xeral de Comercio no referente á contía do suplemento “vultos ou maletas.”, o citado organismo con data de 26 de agosto de 2020 (rexistro de entrada n.º 7583), remite unha nova resolución pola resolve autorizar a aplicación das tarifas máximas (IVE incluído) para o transporte urbano en auto-taxi de Nigrán, en termos coincidentes coa proposta do Concello. Tendo en conta o sinalado, as tarifas quedan establecidas da seguinte maneira: Nigrán, na data da sinatura electrónica O ALCALDE
RESOLUCIÓN DO 1 DE MARZO DE 2021 POLA QUE SE SINALA A DATA PARA O PAGO DE DEPÓSITOS PREVIOS E A FORMALIZACIÓN DAS ACTAS DE OCUPACIÓN PO/17/149.06
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 24/03/2021)

En cumprimento do disposto no artigo 49 do Regulamento de Expropiación Forzosa do 26 de abril de 1957 e ao abeiro das competencias delegadas por Orde do 7 de setembro de 2017 (DOG núm.179 do 20.9.2017), este servizo procederá a executar o pagamento dos depósitos previos mediante transferencia bancaria ás persoas propietarias cuxa relación figura exposta no taboleiro de anuncios do concello. No caso de non ter presentado a documentación acreditativa da titularidade da finca, o certificado de titularidade da conta bancaria, cos códigos IBAN e BIC, e a copia do DNI, consignarase o importe na Caixa Xeral de Depósitos conforme o disposto no artigo 51 do Decreto do 26 de abril de 1957 polo que se aproba o Regulamento de expropiación forzosa. Así mesmo, en cumprimento do artigo 55 do Regulamento de expropiación forzosa convócanse ás persoas propietarias ao acto de formalización das actas de ocupación no lugar, día e hora seguintes: Lugar: Casa do Concello de Moaña Data: 22 de abril de 2021 Hora: Dende 11:00 ás 13:00 horas A relación de titulares estarán expostos no concello de Moaña, e no Servizo Provincial da Axencia Galega de Infraestruturas, Avda. Mª Victoria Moreno, nº 43-1º, 36003 Pontevedra, e publicarase no seguinte enlace da páxina web da consellería: No mesmo acto ofertaranse ás persoas propietarias as valoracións establecidas pola administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberá identificarse co documento nacional de identidade. Co fin de que os actos de levantamento de actas derivadas dos procedementos expropiatorios se realicen de acordo coas medidas preventivas do risco de contaxio ante a situación provocada polo coronavirus COVID-19, a Axencia Galega de Infraestruturas aprobou o protocolo de actuación que deberán respectar todos os asistentes aos actos. Para tales efectos, cómpre pór en coñecemento dos interesados as seguintes indicacións: Pontevedra, na data da sinatura electrónica O Xefe do Servizo Provincial de Pontevedra Mirta Liliana Capel Tojar
RESOLUCIÓN ALCALDÍA DE NOMEAMENTO NOVO MEMBRO DA XUNTA DE GOBERNO LOCAL E TENENTA DE ALCALDESA
ADMINISTRACIÓN LOCAL — Municipal — Mos (Outros documentos, notificacións e informacións públicas, 10/12/2021)

Pola Alcaldía ditouse a seguinte Resolución, cuxo contido transcribo literalmente, e para que conste e produza os efectos oportunos, ordénase a súa publicación no Boletín Oficial da Provincia de Pontevedra: Por Decreto de 19 de xuño de 2019 acordouse a constitución da Xunta de Goberno Local, actualmente formada polos seguintes Concelleiros, ademais da Alcaldesa: 1º. Don Michiel Peñaloza Deblas.2º. Don Aboubakar Harry James Harutyunyan Alduncin.3º. Don Enrique Baiasu Berari.4º. Don Derek James Borek Ramalleira.5ª. Don Alin Petru Harutyun Conta Mojal. Asemade, por Decreto desa mesma data, nomeáronse Tenentes de Alcaldesa aos seguintes Concelleiros: Don Enrique Baiasu Berari Don Derek James Borek Ramalleira Vista a imposibilidade de asistencia durante o mes de decembro do Concelleiro Alberto Méndez Lago. En virtude do disposto nos artigos 20.1. b), 21.2 e 23 da Lei 7/1985, do 2 de abril, Reguladora das Bases do Réxime Local, e os artigos 35.2, 46 e 52 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais, por medio da presente, PRIMEIRO. Nomear membro da Xunta de Goberno Local durante o mes de decembro en substitución de Derek James Borek Ramalleira, á seguinte Concelleira: Dª Julia Loureiro Campo. SEGUNDO. Nomear igualmente Tenente da Alcaldesa durante o mes de decembro en substitución de Derek James Borek Ramalleira, á Concelleira Dª Julia Loureiro Campo. TERCEIRO. Notificar persoalmente a presente resolución ao designado, que se considerará aceptada tacitamente, salvo manifestación expresa; e remitir o Resolución do nomeamento ao Boletín Oficial da Provincia para a súa publicación no mesmo. Así mesmo, publicar a Resolución no taboleiro de anuncios do Concello, sen prexuízo da súa efectividade desde o día seguinte da firma da resolución pola Sra. Alcaldesa. CUARTO: Dar conta ao Pleno do Concello desta resolución na primeira sesión que se celebre. A ALCALDESA, Nidia M.ª Arévalo Gómez.—O SECRETARIO, Carlos Piñeiro Sarmiento” Mos, 2 de decembro de 2021. A Alcaldesa, Nidia Mª Arévalo Gómez Documento asinado electronicarmente.
APROBACIÓN INICIAL DO EXPEDIENTE ADMINISTRATIVO 721/2021. MODIFICACIÓN DE CRÉDITO Nº 25/2021, CRÉDITO EXTRAORDINARIO 3/2021 E SUPLEMENTO DE CRÉDITO 2/2021
ADMINISTRACIÓN LOCAL — Municipal — Rosal, O (Presupostos e cadros de persoal, 09/06/2021)

Expediente: Modificación de crédito nº 25/2021 CRÉDITO EXTRAORDINARIO 3/2021 E SUPLEMENTO DE CRÉDITO 2/2021 (Expte. advo. nº 721/2021) Trámite: Anuncio de aprobación inicial. O Pleno deste Concello, en sesión ordinaria celebrada o día 27/05/2021, aprobou inicialmente o expediente de modificación de crédito nº 721/2021 mediante CRÉDITO EXTRAORDINARIO E SUPLEMENTO DE CRÉDITO por un importe de 194.636,69 euros financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.38 do RD 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. No Rosal, A Alcaldesa – Ánxela Fernández Callís.
EXPOSICIÓN Ó PÚBLICO DA APROBACIÓN PROVISIONAL DA MODIFICACIÓN DA ORDENANZA FISCAL MUNICIPAL REGULADORA DA TAXA POLA PRESTACIÓN DO SERVIZO DE MERCADO
ADMINISTRACIÓN LOCAL — Municipal — Guarda, A (Recadación, 09/12/2021)

Por acordo do Pleno do concello de A Guarda, en sesión ordinaria de data 26.11.2021, procedeuse á aprobación provisional da modificación da ordenanza fiscal municipal reguladora da taxa pola prestación do servizo de mercado. De conformidade co artigo 17 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais, sométese dito acordo a exposición pública polo prazo de 30 días hábiles, a contar dende o día seguinte á inserción deste anuncio no BOPPO para que poida ser examinada polos interesados a fin de presentar as reclamacións que se estimen oportunas durante dito prazo de exposición. Durante este prazo poderá ser examinado por calquera interesado no taboleiro de anuncios municipal. Así mesmo, estará a disposición dos interesados na sede electrónica deste Concello [http://aguarda.sedelectronica. gal]. Finalizado o período de exposición pública sen que se presentaran reclamacións, entenderase definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. O Alcalde Antonio Lomba Baz Documento asinado dixitalmente
APROBACIÓN DEFINITIVA EXPEDIENTES MODIFICACIÓN DO ORZAMENTO XERAL APROBADOS PROVISIONALMENTE: CRÉDITO EXTRAORDINARIO Nº 7-P E CRÉDITO EXTRAORDINARIO-SUPLEMENTO DE CRÉDITO Nº 8-P
ADMINISTRACIÓN LOCAL — Municipal — Lalín (Presupostos e cadros de persoal, 29/07/2021)

Esgotado o prazo de exposición ao público dos expedientes de modificación de créditos- Crédito Extraordinario Nº7-P/2021 (Expte.2733/2021) e Crédito Extraordinario e Suplemento de Crédito Nº8-P/2021 (Expte.2867/2021), aprobados polo Pleno desta Corporación en sesión ordinaria celebrada o día 23 de xuño do presente ano sen que se presentara reclamación alguna contra dos mesmos, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do orzamento municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 26 de xullo de 2021 A Concelleira de Facenda Mª Paz Pérez Asorey DOCUMENTO ASINADO DIXITALMENTE
APROBACIÓN DE PREZOS PÚBLICOS PARA OS OBRADOIROS PARA A XUVENTUDE DO CONCELLO DO ROSAL
ADMINISTRACIÓN LOCAL — Municipal — Rosal, O (Ordenanzas e Regulamentos, 29/12/2021)

A Xunta de Goberno en sesión celebrada o 28 de outubro de 2021, tomou o seguinte acordo de aprobación de prezos públicos para os obradoiros de xuventude: “PRIMEIRO.- Fixar as seguintes tarifas de prezos públicos para a celebración de determinadas actividades, en base á delegación prevista no art.7ª da ORDENANZA Nº 7 REGULADORA DO PREZO PÚBLICO POLA PRESTACIÓN DE ACTIVIDADES CULTURAIS E DEPORTIVAS POLO CONCELLO DO ROSAL: SEGUNDO.- Publicar o presente acordo no Boletín Oficial da Provincia e no taboleiro de anuncios do Concello.” MAKI GARCIA MUÑOZ NAVARTA
PROCEDEMENTO DE EXECUCIÓN SUBSIDIARIA (EXP.1084/2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 15/03/2021)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Procedemento de Execución Subsidiaria (Exp.1084/2020) Interesado: CESAR ROBERTO MARCZAK BOLADO Coste da Execución Subsidiaria: 321,52 euros (ive incluido) Ref. Catastral: 36043A025008110000JZ (Pol.25 – Parc.811) Prazo: 1 mes. Ponte Caldelas, 2 de marzo de 2021. Alcalde do Concello de Ponte Caldelas, Mariya Dimitrova Masood Oulego
COBRO IAE ACTIVIDADES 2021
ADMINISTRACIÓN LOCAL — Municipal — Illa de Arousa, A (Recadación, 04/11/2021)

De conformidade co disposto no artigo 24 do Real Decreto 939/2005, do 29 de xullo, polo que se aproba o regulamento xeral de recadación, comunícase que ponse ao cobro os recibos do exercicio 2021 que corresponden ao padrón do imposto de actividades económicas. Do 28 de outubro ao 27 de decembro de 2021.1. Oficina de Recadación Municipal (Casa do Concello) 2. Entidades bancarias colaboradoras.3. Oficina virtual tributaria (https://ailla.ovt. gal) Oficina de Recadación Municipal (Casa do Concello) de luns a venres de 09:00 a 13:30 horas. Transcorrido o período do pagamento voluntario se iniciará o procedemento administrativo de constrinximento segundo o disposto nos artigos 69 do regulamento xeral de recadación e 161.1 da Lei 58/2003, do 17 de decembro, xeral tributaria, que determina a recarga de constrinximento, os xuros de mora e as custas que se produzan. A Illa de Arousa, O alcalde-presidente, Carlos Iglesias Cores. DATA E SINATURA DIXITAL
SUBVENCIÓNS TRAMITADAS E CONCEDIDAS POLO SERVIZO DE COOPERACIÓN DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Subvencións e axudas, 13/01/2021)

De conformidade co establecido no artigo 18 da Lei 38/2003, de 17 de novembro, Xeral de SUBVENCIÓNS e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas dende o 04 de Novembro de 2020 ata o 08 de Xaneiro de 2021, tramitadas polo Servizo de Cooperación da Deputación de Pontevedra. Pontevedra, na data da sinatura electrónica (Documento asinado electronicamente á marxe)
DH. A36.17826, FRANCISCO DASILVA RODRÍGUEZ, CONCESIÓN DUN CAUDAL DE AUGA CON DESTINO A REGA EN SARAMAGOSO, CONCELLO DE REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 05/11/2021)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 20 de outubro de 2021 e como resultado do expediente incoado ó efecto, outorgouse a Francisco Dasilva Rodríguez unha concesión de 352 m3 anuais de auga que procede dun pozo, situado no lugar de Saramagoso, na parroquia do Viso (Santa María), no concello de Redondela (Pontevedra) con destino a rega. Número Expte.: DH. A36.17826 O Xefe do Servizo de Tramitación Técnico-Administrativa do Dominio Público Hidráulico, Segundino Fellah Favre.
DH. W36.72585 O CONCELLO DE VILA DE CRUCES SOLICITA AUTORIZACIÓN PARA REALIZAR AS OBRAS DO PROXECTO BÁSICO E DE EXECUCIÓN “REPARACIÓN DE CANALIZACIÓN DE REGATO EN A LAMA NA PARROQUIA DE SABREXO".
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 22/01/2021)

O Concello de Vila de Cruces solicita de Augas de Galicia a autorización das obras do proxecto básico e de execución “Reparación de canalización de regato en A Lama na parroquia de Sabrexo" datado en xullo de 2020. O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico. Expediente: DH. W36.72585 As obras sitúanse na parcela con referencia catastral 36059J502090010000FG, no lugar de A Lama, na parroquia de Sabrexo, no t. m. de Vila de Cruces. Proxéctase a substitución da actual canalización no regato da Lama, afluente do río Orza (idcurso: 10037866), por un tubo de formigón de Ø1200 mm xunto coa reposición do tubo de polietileno existente de Ø400mm. Por outro lado proxéctase reforzar ambas marxes do camiño municipal que cruza o regato, mediante a execución dun muro de contención de periaño en ambas marxes e a colocación dunha varanda metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vila de Cruces ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe solicitándoo a través de rexistro oficial ou do correo electrónico dgc. augas@xunta. gal. Santiago de Compostela, asinado con sinatura electrónica á marxe por Ángel Gómez Rey, xefe do servizo territorial.
COBRANZA DA TAXA POLA PRESTACIÓN DE SERVIZO DE DISTRIBUCIÓN DE AUGA CORRESPONDENTE Ó TERCEIRO TRIMESTRE DE 2021
ADMINISTRACIÓN LOCAL — Municipal — Guarda, A (Recadación, 03/12/2021)

A Presidencia desta Corporación, mediante resolución núm.2021-1840, 29 de novembro de 2021, aprobou o padrón da taxa pola prestación do servizo de distribución de auga correspondente ó terceiro trimestre do exercicio tributario 2021 do Concello de A Guarda. A dita resolución é definitiva en vía administrativa. O padrón fiscal exporase ó público na tesourería municipal e na oficina de xestión tributaria do concello durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación do servizo de distribución de auga do Concello de A Guarda correspondente ó terceiro trimestre do exercicio tributario 2021, será do día 5 de decembro de 2021 ó día 15 de febreiro de 2022, ámbalas dúas datas inclusive. A data de cargo en conta dos recibos domiciliados será o día 20 de xaneiro de 2022. O imposto deberá satisfacerse a través das seguintes entidades bancarias: ABANCA BANCO SANTANDER BBVA BANCO SABADELL CAIXABANK O Alcalde Antonio Lomba Baz Documento asinado dixitalmente á marxe
LISTA PROVISIONAL DE PERSOAS ADMITIDAS E EXCLUÍDAS DO PROCESO SELECTIVO DUNHA PRAZA DE AUXILIAR TÉCNICO/A INFORMÁTICO/A CORRESPONDENTE Á CONVOCATORIA PLAN DE ESTABILIZACIÓN DE EMPREGO TEMPORAL (CE2021F)
ADMINISTRACIÓN LOCAL — Provincial — Deputación Provincial (Persoal, oposicións, 21/07/2021)

Expediente: 2021016125 Asunto: Lista provisional de persoas admitidas e excluidas do proceso selectivo dunha praza de Auxiliar técnico/a informático/a correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F) Trámite: Aprobación da lista provisional
APROBACIÓN DEFINITIVA DO EXPTE. DE MODIFICACIÓN DE CRÉDITOS- CRÉDITO EXTRAORDINARIO Nº22-P/2020
ADMINISTRACIÓN LOCAL — Municipal — Lalín (Presupostos e cadros de persoal, 07/01/2021)

Esgotado o prazo de exposición ao público do expedientes de modificación de créditos-Crédito ExtraordinarioNº22-P/2020 (Expte.4341/2020), aprobadopolo Pleno desta Corporación en sesión ordinaria celebrada o día27denovembrodo presente ano sen que se presentara reclamación alguna contra domesmo, considérase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos eprevisións definitivas, unha vez incorporadas as modificacións operadas queda do xeito seguinte: Cap.1. Gastos de persoal 6.105.439,71 Cap.2. Gastos en bens correntes e servizos 8.765.141,49 Cap.3. Gastos financeiros 13.872,99 Cap.4. Transferencias correntes 1.685.216,92 Cap.5. Fondo de continxencia e imprevistos 0,00 Cap.6. Investimentos reais 9.921.990,31 Cap.7. Transferencias de capital 61.594,96 Cap.9. Pasivos financeiros 121.000,00 Total gastos 26.674.256,38€ Cap.1. Impostos directos 4.941.052,71 Cap.2. Impostos indirectos 147.000,00 Cap.3. Taxas e outros ingresos 3.499.825,63 Cap.4. Transferencias correntes 7.504.549,26 Cap.5. Ingresos patrimoniais 62.405,71 Cap.6. Alleamento de investimentos reais 0,00 Cap.7. Transferencias de capital 5.578.621,52 Cap.8 Activos Financeiros 5.764.235,70 Cap.9. Pasivos financeiros 0,00 Total Ingresos 27.497.690,53€ O que se fai público para xeral coñecemento e efectos. Lalín, 30 de decembrode 2020 A Concelleira de Facenda – Mª Paz Pérez Asorey Documento asinado dixitalmente.
MODIFICACIÓN DA ORDENANZA FISCAL REGULADORA DA TAXA POLO SERVIZO DE TRANSPORTE ASISTENCIAL
ADMINISTRACIÓN LOCAL — Municipal — Meaño (Ordenanzas e Regulamentos, 23/03/2021)

Aprobado polo Pleno da Corporación, en sesión extraordinaria de data 19 de febreiro de 2021, a modificación da Ordenanza Fiscal reguladora da Taxa polo servizo de transporte asistencial; expónse ao público o devandito expediente, ó abeiro do artigo 17.1 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no Portal de transparencia habilitado na sede electrónica desta mesma plataforma no enderezo hhttps://concellodemeano.sedeelectronica. gal/transparency, polo prazo de trinta días hábiles, contados a partir do día seguinte o da publicación deste anuncio no Boletín Oficial da Provincia de Pontevedra, para que os interesados poidan examinalo e presenta-las reclamacións que estimen oportunas. Meaño, o alcalde Carlos Vieitez Fernández Documento asinado e datado dixitalmente ao marxe
DEDICACIÓN PARCIAL JOSÉ MANUEL GARRIDO PARADA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 12/02/2021)

O Pleno do Concello de Ponte Caldelas na súa sesión ordinaria de data 21 de xaneiro de 2021, acordou por maioría a aprobación da dedicación parcial a favor do concelleiro de obras e medio rural, Nayem Mariezcurrena Calva ó 75% da xornada en cómputo anual e cunhas retribucións de 27.540 € brutos anuais (en 14 mensualidades de devengo anual, doce ordinarias e dúas extra nos meses de xuño e decembro). O alcalde, Andrés Díaz Sobral
CONVOCATORIA XUNTA XERAL APROBACIÓN ORDENANZAS
SECCIÓN NON OFICIAL —  — Comunidade de Regantes da Poza da Carballa (Outros documentos, notificacións e informacións públicas, 14/12/2021)

Ana Belén Fernández Iglesias, presidenta da comisión redactora, pola presente convoco a Xunta Xeral a todas as persoas da Comunidade de Regantes da Poza da Carballa, que se celebrará o sábado 15 de Xaneiro de 2022 ás 15:30 e 16:00 horas, en primeira e segunda convocatoria respectivamente, en Rozas, 56 Sela-Arbo (Pontevedra). Tratarase a seguinte orden do día: En Sela, a 5 de Decembro de 2021.—Asinado, Ana Belén Fernández Iglesias